
U    I M E    R E P U B L I K E     H R V A T S K E

R J E Š E N J E

	Općinski sud u Slavonskom Brodu, po sucu Ivanki Šaravanja, u izvanparničnom predmetu predlagatelja M. Š., OIB-… iz V. i protustranaka N. C., OIB-… iz N. G., Zavoda, OIB-…, zastupan po generalnom punomoćniku M. Ž., zaposleniku predlagatelja, Centra, OIB-…, S. B., zastupan po zakonskoj zastupnici K. J., radi ostvarivanja osobnih odnosa, nakon ročišta održanog 15. lipnja 2026. u nazočnosti predlagatelja, protustranaka, punomoćnika protustranka i posebnog skrbnika mlt. N. C., A. H., zaposlenika Centra, istog dana 

r i j e š i o    j e

	Mlt. N. C., …. u N. G. održavat će susrete i druženja s predlagateljem – djedom po majci M. Š. svaki drugi vikend od petka u 17,00 sati do nedjelje u 17,00 sati, tijekom ljetnih praznika 10 dana neprekidno, tijekom zimskih praznika od 24. prosinca u 10,00 sati do 2. siječnja u 18,00 sati, za vrijeme uskrsnih blagdana: od Velike srijede u 18,00 sati do Uskrsnog ponedjeljka u 18,00 sati, sve u obitelji djeda po majci u V. 
	
Obrazloženje

	1. Predlagatelj je podnio prijedlog radi donošenja odluke o susretima i druženju s unukom mlt. N. C.. U prijedlogu navodi da je N. rođen …. u N. G. i sin je njegove kćeri K. C. i N. C.. K. C. je umrla …., a o djetetu je brinuo otac dok dijete nije smješteno u Centar. U ustanovi socijalne skrbi mu je rečeno da ne može viđati i kontaktirati s unukom, dok sud o tome ne donese odluku. Predlaže da sud odredi osobne odnose između njega i mlt. N. C.. 
	2. U podnesku od 28. siječnja 2026. predlagatelj je kao protustranku označio N. C. iz N. G., oca mlt. N. C.. 
	3. Na ročištu održanom 17. travnja 2026. predlagatelj je subjektivno preinačio prijedlog, te je pored N. C., kao protustranke označio Zavod i Centar. Ujedno je predložio da sud donese odluku o ostvarivanju osobnih odnosa između njega i mlt. N. C. svaki drugi vikend od petka u 17,00 sati do nedjelje u 17,00 sati, tijekom ljetnih praznika 10 dana neprekidno, sve u obitelji djeda po majci u V. 
	4. Na ročištu održanom 15. lipnja 2026. predlagatelj je predložio da pored navedenog vremena iz prijedloga od 17. travnja 2026., sud odredi osobne odnose između njega i unuka N. C. i za vrijeme zimskih praznika od 24. prosinca u 10,00 sati do 2. siječnja u 18,00 sati i za vrijeme uskrsnih blagdana od Velike srijede u 18,00 sati do Uskrsnog ponedjeljka u 18,00 sati.
	5. Rješenjem poslovni broj R1 Ob-466/2025-5 od 19. veljače 2025. mlt. N. C. je imenovan poseban skrbnik A. H., zaposlena u Centru radi zastupanja i zaštite prava i interesa mlt. N. C., sukladno odredbi članka 240. stavaka 1. točke 2.  Obiteljskog zakona ("Narodne novine" broj 103/15, 98/19, 47/20, 49/23 i 156/23 dalje: ObZ).
	6. Poseban skrbnik u odgovoru na prijedlog navodi da je obavila razgovor s djetetom sukladno njegovoj dobi. Mlt. N. ima dvanaest godina i učenik je 6. razreda osnovne škole. Vrlo dobar je učenik i trenira košarku. Mlt. N. je naveo da želi ići preko vikenda kod djeda i bake i kod njih bi želio provoditi praznike. To su djed i baka po majci, a majka je umrla. Prije nego li je smješten u K. često je boravio kod djeda i bake. Svaki vikend razgovara s djedom telefonom. Navodi da se Zavod i ustanova socijalne skrbi očituju o prijedlogu i mogućnosti ostvarivanja osobnih odnosa između predlagatelja i njegovog unuka, te da sud pozove predlagatelja na uređenje prijedloga prema odredbama ObZ-a i iste označi kao protustranke. 
	7. Na ročištu od 17. travnja 2026. poseban skrbnik navodi da je u načelu suglasna s prijedlogom predlagatelja, zbog povezanosti predlagatelja i unuka, mlt. N. C., te je pristao na subjektivno preinačenje prijedloga. 
	8. Generalni punomoćnik Zavoda se nije usprotivio subjektivnom preinačenju prijedloga, kojim je označen kao protustranka. U odgovoru na prijedlog navodi da su točni navodi u prijedlogu. Zavod je suglasan s prijedlogom predlagatelja u cijelosti, s tim da će ustanova socijalne skrbi navesti može li predlagatelj ostvarivati osobne odnose s djetetom kako je predloženo, s obzirom na pravila ustanove socijalne skrbi. 
	9. Zakonski zastupnik ustanove socijalne skrbi u koju je smješten mlt. N. C., Centar u odgovoru na prijedlog navodi da su točni navodi u prijedlogu. Mlt. N. je upoznat s prijedlogom predlagatelja i želi ostvarivati osobne odnose s djedom po majci. Ustanova socijalne skrbi ne protivi se prijedlogu kako je konačno uređeno na ročištu od 15. lipnja 2026. i suglasna je da sud donese odluku kojom usvaja prijedlog predlagatelja. 
10. Na ročištu održanom 17. travnja 2026. sud je dozvolio subjektivno preinačenje prijedloga na način da su pored protustranke N. C., stupili u postupak Zavod i Centar, na strani protustranke. 
11.  U provedenom dokaznom postupku izvršen je uvid u izvješće o obveznom savjetovanju Zavoda od 7. listopada 2025., rodni list za mlt. N. C. i spis R1 Ob-288/2025. 
12. Predlagatelj je prije pokretanja sudskog postupka radi ostvarivanja osobnih odnosa s unukom mlt. N. C. sudjelovao u postupku obveznog savjetovanja, sukladno odredbama članaka 322. stavka 1. točke 2., 323. i 324. ObZ-a, što je utvrđeno iz Izvješća o obveznom savjetovanju prije pokretanja obiteljskih sudskih postupaka u svezi s djetetom iz Zavoda od 7. listopada 2025. 
13. Iz rodnog lista mlt. N. C. je utvrđeno da je rođen ... u N. G.. N. C. je upisan kao otac djeteta, a K. Š., kao majka djeteta. 
14. Uvidom u spis ovog suda poslovni broj R1 Ob-288/2025 je utvrđeno da je rješenjem poslovni broj R1 Ob-288/2025-6 od 4. kolovoza 2025. N. C., ocu mlt. N. C., oduzeto pravo na stanovanje s mlt. N. C., na vrijeme od godinu dana, počevši od 4. kolovoza 2025., te je mlt. N. C. povjeren na skrb Centru. Iz citiranog rješenja je utvrđeno da otac djeteta nije u mogućnosti odgovorno i savjesno izvršavati roditeljsku skrb i da postoji visoka razina rizika za dijete u primarnoj obitelji, jer je dijete izrazito razvojno ugroženo, zbog većeg broja okolnosti na strani roditelja. Majka djeteta je umrla …. 
15. Analizom provedenih dokaza u postupku je utvrđeno da je predlagatelj djed po majci mlt. N. C., koji je rođen ... u N. G. i sin je protustranke N. C. i kćeri predlagatelja, K. Š.. K. Š. je umrla tijekom ... Rješenjem Općinskog suda u Slavonskom Brodu poslovni broj R1 Ob-288/2025-6 od 4. kolovoza 2025. N. C., ocu mlt. N. C., oduzeto pravo na stanovanje s mlt. N. C., na vrijeme od godinu dana, počevši od 4. kolovoza 2025., te je mlt. N. C. povjeren na skrb Centru . Među strankama nema spora da predlagatelj održava susrete i druženja s unukom mlt. N. C., kako je predložio u ovom postupku i da mlt. N. želi viđati djeda i odlaziti u  njegovu obitelj u V. Izvanparnične stranke su suglasne s prijedlogom predlagatelja u cijelosti. Imajući u vidu sporazum stranka, sud cijeni da nije suprotno interesima mlt. N. C. da ostvaruje osobne odnose s djedom, kako je predloženo, stoga je odlučeno kao u izreci rješenja temeljem odredbe članka 120. ObZ-a.  
	 
U Slavonskom Brodu 15. lipnja 2026.  


										Sudac 

										Ivanka Šaravanja  

                                                                       
Uputa o pravnom lijeku: Protiv ovog rješenja dopuštena je žalba u roku od 15 dana da dana primitka istog. Žalba se podnosi putem ovog suda na županijski sud.  

